title: Rozhodnutie Rady z 20. apríla 2015, ktorým sa vymenúvajú dvaja náhradníci Poradného výboru pre bezpečnosť a ochranu zdravia pri práci za Slovensko

text:
               22.4.2015

               SK

               Úradný vestník Európskej únie

               C 130/4

         ROZHODNUTIE RADY
   z 20. apríla 2015,
   ktorým sa vymenúvajú dvaja náhradníci Poradného výboru pre bezpečnosť a ochranu zdravia pri práci za Slovensko
   (2015/C 130/04)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Rady z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
   so zreteľom na zoznam kandidátov, ktorý Rade predložili vlády členských štátov,
   keďže:

               (1)

               Rada rozhodnutiami z 22. apríla 2013 (2), 2. decembra 2013 (3), 14. apríla 2014 (4) a 12. júna 2014 (5) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 22. apríla 2013 do 28. februára 2016.

               (2)

               Vláda Slovenska navrhla ďalších kandidátov na dve neobsadené miesta,

         PRIJALA TOTO ROZHODNUTIE:
   Článok 1
   Do Poradného výboru pre bezpečnosť a ochranu zdravia pri práci sa za náhradníkov na obdobie, ktoré končí 28. februára 2016, vymenúvajú:
   I.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Člen

               Náhradník

               Slovensko

               pani Silvia SUROVÁ
               pán Štefan PETKANIČ

         Článok 2
   Členov a náhradníkov, ktorí ešte nie sú navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 20. apríla 2015

            Za Radu

            predseda

         Jānis DŪKLAVS

      (1)  Rozhodnutie Rady z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (Ú. v. EÚ C 218, 13.9.2003, s. 1).

      (2)  Rozhodnutie Rady z 22. apríla 2013, ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci (Ú. v. EÚ C 120, 26.4.2013, s. 7).

      (3)  Rozhodnutie Rady z 2. decembra 2013, ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci za Chorvátsko, Maďarsko, Portugalsko a Spojené kráľovstvo (Ú. v. EÚ C 358, 7.12.2013, s. 3).

      (4)  Rozhodnutie Rady zo 14. apríla 2014, ktorým sa vymenúvajú člen a náhradníci Poradného výboru pre bezpečnosť a ochranu zdravia pri práci za Chorvátsko (Ú. v. EÚ C 118, 17.4.2014, s. 3) a rozhodnutie Rady zo 14. apríla 2014, ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci za Grécko a Rumunsko (Ú. v. EÚ C 118, 17.4.2014, s. 4).

      (5)  Rozhodnutie Rady z 12. júna 2014, ktorým sa vymenúva náhradník Poradného výboru pre bezpečnosť a ochranu zdravia pri práci za Litvu (Ú. v. EÚ C 182, 14.6.2014, s. 16).


title: 2014/553/EÚ: Rozhodnutie Európskeho parlamentu z  3. apríla 2014 o absolutóriu za plnenie všeobecného rozpočtu Európskej únie za rozpočtový rok 2012, oddiel IV — Súdny dvor

text:
               5.9.2014

               SK

               Úradný vestník Európskej únie

               L 266/123

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie všeobecného rozpočtu Európskej únie za rozpočtový rok 2012, oddiel IV — Súdny dvor
   (2014/553/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2012 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2012 [COM(2013) 570 – C7-0276/2013] (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2012 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2012 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 164, 165 a 166,

               —

               so zreteľom na článok 77 rokovacieho poriadku a prílohu VI rokovacieho poriadku,

               —

               so zreteľom na správu Výboru pre kontrolu rozpočtu (A7-0213/2014),

               1.

               udeľuje tajomníkovi Súdneho dvora absolutórium za plnenie rozpočtu Súdneho dvora za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 56, 29.2.2012.

      (2)  Ú. v. EÚ C 334, 15.11.2013, s. 1.

      (3)  Ú. v. EÚ C 331, 14.11.2013, s. 1.

      (4)  Ú. v. EÚ C 334, 15.11.2013, s. 122.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 298, 26.10.2012, s. 1.


title: Rozhodnutie centrálnej skupiny z 22. marca 1999 o všeobecných zásadách, ktorými sa riadi platenie informátorov (SCH-C (99) 25)

text:
Dôležité právne oznámenie

|

41999D0025

Úradný vestník L 239 , 22/09/2000 S. 0420 - 0420

		Rozhodnutie centrálnej skupinyz 22. marca 1999o všeobecných zásadách, ktorými sa riadi platenie informátorov(SCH-C (99) 25)Informátori zohrávajú cennú úlohu v boji proti závažnej cezhraničnej kriminalite, najmä proti trestným činom súvisiacim s drogami, keďže zvyčajne požívajú dôveru páchateľov, takže využitie takýchto osôb poskytuje možnosť získať všeobecný obraz o činnosti tajných zločineckých organizácií a štruktúr.Pracovná skupina pre drogy sa zaoberala touto problematikou pod nemeckým predsedníctvom a preskúmala zákony a praktiky týkajúce sa platenia informátorov v každom schengenskom štáte. Na základe výsledkov tejto analýzy pracovná skupina pre drogy vytvorila spoločné riadiace princípy pre platenie informátorov v peňažnej forme alebo v podobe nehmotného prospechu. Tieto všeobecné zásady treba považovať za nezáväzné usmernenia v schengenskom priestore a ich zámerom je prispieť k ďalšiemu posilneniu policajnej a colnej spolupráce v tejto citlivej oblasti. Taktiež majú slúžiť ako návod pre tie schengenské štáty, ktoré v súčasnosti pracujú na návrhu alebo rozšírení podobných predpisov.Centrálna skupina potvrdzuje a schvaľuje tieto – nezáväzné – "Všeobecné zásady, ktorými sa riadi platenie informátorov" (dokument SCH/Stup (98)72 Rev. 2), ktoré podlieha schváleniu výkonným výborom.--------------------------------------------------


title: Rozhodnutie Rady (EÚ) 2015/2358 z 10. decembra 2015, ktorým sa niektoré členské štáty oprávňujú súhlasiť v záujme Európskej únie s pristúpením Arménska k Haagskemu dohovoru z roku 1980 o občianskoprávnych aspektoch medzinárodných únosov detí

text:
               17.12.2015

               SK

               Úradný vestník Európskej únie

               L 331/23

         ROZHODNUTIE RADY (EÚ) 2015/2358
   z 10. decembra 2015,
   ktorým sa niektoré členské štáty oprávňujú súhlasiť v záujme Európskej únie s pristúpením Arménska k Haagskemu dohovoru z roku 1980 o občianskoprávnych aspektoch medzinárodných únosov detí
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 3 v spojení s jej článkom 218,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               Európska únia si stanovila za jeden zo svojich cieľov presadzovanie ochrany práv dieťaťa, ako sa uvádza v článku 3 Zmluvy o Európskej únii. Opatrenia na ochranu detí pred neoprávneným premiestňovaním alebo zadržiavaním sú zásadnou súčasťou tejto politiky.

               (2)

               Rada prijala nariadenie (ES) č. 2201/2003 (2) („nariadenie Brusel IIa“), ktorého cieľom je chrániť deti pred škodlivými účinkami neoprávneného premiestňovania alebo zadržiavania a ustanoviť postupy na zabezpečenie ich bezodkladného návratu do štátu ich obvyklého pobytu, ako aj zabezpečiť pre ne ochranu práv styku a opatrovníckych práv.

               (3)

               Nariadenie (ES) č. 2201/2003 dopĺňa a posilňuje Haagsky dohovor z 25. októbra 1980 o občianskoprávnych aspektoch medzinárodných únosov detí (ďalej len „Haagsky dohovor z roku 1980“), ktorým sa na medzinárodnej úrovni ustanovuje systém povinností a spolupráce medzi zmluvnými štátmi a medzi ústrednými orgánmi a ktorý má za cieľ zabezpečiť okamžitý návrat neoprávnene premiestnených alebo zadržiavaných detí.

               (4)

               Všetky členské štáty Únie sú zmluvnými stranami Haagskeho dohovoru z roku 1980.

               (5)

               Únia nabáda aj tretie štáty, aby pristúpili k Haagskemu dohovoru z roku 1980, a podporuje správne vykonávanie Haagskeho dohovoru z roku 1980 okrem iného účasťou – spolu s členskými štátmi – v osobitných výboroch, ktoré pravidelne zvoláva Haagska konferencia medzinárodného práva súkromného.

               (6)

               Spoločný právny rámec platný vo vzťahu medzi členskými štátmi Únie a tretími štátmi by mohol byť najlepším riešením citlivých prípadov medzinárodných únosov detí.

               (7)

               Haagsky dohovor z roku 1980 stanovuje, že sa uplatňuje medzi pristupujúcim štátom a zmluvnými štátmi, ktoré vyjadrili svoj súhlas s týmto pristúpením.

               (8)

               Haagsky dohovor z roku 1980 neumožňuje organizáciám regionálnej ekonomickej integrácie, akou je Únia, stať sa jeho zmluvnou stranou. Únia k nemu preto nemôže pristúpiť a ani uložiť vyjadrenie súhlasu s pristupujúcim štátom.

               (9)

               Na základe stanoviska Súdneho dvora Európskej únie 1/13 patria vyjadrenia súhlasu podľa Haagskeho dohovoru z roku 1980 do výlučnej vonkajšej právomoci Únie.

               (10)

               Arménsko uložilo svoju listinu o pristúpení k Haagskemu dohovoru z roku 1980 dňa 1. marca 2007. Haagsky dohovor z roku 1980 nadobudol v Arménsku platnosť 1. júna 2007.

               (11)

               Viacero členských štátov už s pristúpením Arménska k Haagskemu dohovoru z roku 1980 súhlasilo. Posúdenie situácie v Arménsku viedlo k záveru, že tie členské štáty, ktoré zatiaľ pristúpenie Arménska neakceptovali, sú v pozícii, aby v záujme Únie s pristúpením Arménska podľa podmienok Haagskeho dohovoru z roku 1980 súhlasili.

               (12)

               Preto by sa členské štáty, ktoré zatiaľ pristúpenie Arménska neakceptovali, mali oprávniť, aby v záujme Únie uložili vyjadrenie svojho súhlasu s pristúpením Arménska v súlade s podmienkami uvedenými v tomto rozhodnutí. Belgické kráľovstvo, Česká republika, Spolková republika Nemecko, Estónska republika, Írsko, Španielske kráľovstvo, Francúzska republika, Talianska republika, Cyperská republika, Lotyšská republika, Litovská republika, Maďarsko, Malta, Poľská republika, Slovinská republika, Slovenská republika, Fínska republika a Švédske kráľovstvo, ktoré už súhlasili s pristúpením Arménska k Haagskemu dohovoru z roku 1980, by nemali uložiť nové vyjadrenia súhlasu, keďže existujúce vyjadrenia zostávajú podľa medzinárodného práva verejného v platnosti.

               (13)

               Spojené kráľovstvo a Írsko sú viazané nariadením (ES) č. 2201/2003 a zúčastňujú sa na prijatí a uplatňovaní tohto rozhodnutia.

               (14)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   1.   Členské štáty, ktoré tak ešte neurobili, sa týmto oprávňujú v záujme Únie súhlasiť s pristúpením Arménska k Haagskemu dohovoru z 25. októbra 1980 o občianskoprávnych aspektoch medzinárodných únosov detí (ďalej len „Haagsky dohovor z roku 1980“).
   2.   Členské štáty uvedené v odseku 1 uložia najneskôr do 11. decembra 2016 vyjadrenie súhlasu v záujme Únie s pristúpením Arménska k Haagskemu dohovoru z roku 1980 v tomto znení:

      „[ČLENSKÝ ŠTÁT – úplný názov] vyhlasuje, že súhlasí s pristúpením Arménska k Haagskemu dohovoru z 25. októbra 1980 o občianskoprávnych aspektoch medzinárodných únosov detí v súlade s rozhodnutím Rady (EÚ) 2015/2358.“

   3.   Každý členský štát informuje Radu a Komisiu o uložení svojho vyjadrenia súhlasu s pristúpením Arménska a oznámi Komisii znenie vyjadrenia do dvoch mesiacov od jeho uloženia.
   Článok 2
   Tie členské štáty, ktoré uložili svoje vyjadrenia súhlasu s pristúpením Arménska k Haagskemu dohovoru z roku 1980 pred dátumom prijatia tohto rozhodnutia, neuložia žiadne nové vyjadrenia.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 4
   Toto rozhodnutie je určené všetkým členským štátom s výnimkou Belgického kráľovstva, Českej republiky, Dánskeho kráľovstva, Spolkovej republiky Nemecko, Estónskej republiky, Írska, Španielskeho kráľovstva, Francúzskej republiky, Talianskej republiky, Cyperskej republiky, Lotyšskej republiky, Litovskej republiky, Maďarska, Malty, Poľskej republiky, Slovinskej republiky, Slovenskej republiky, Fínskej republiky a Švédskeho kráľovstva.

      V Bruseli 10. decembra 2015

            Za Radu

            predseda

         F. BAUSCH

      (1)  Stanovisko z 11. februára 2015 (zatiaľ neuverejnené v úradnom vestníku).

      (2)  Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, 23.12.2003, s. 1).


title: Rozhodnutie Rady (EÚ) 2016/2311 z 8. decembra 2016, ktorým sa niektoré členské štáty oprávňujú prijať v záujme Európskej únie pristúpenie Kazachstanu k Haagskemu dohovoru z roku 1980 o občianskoprávnych aspektoch medzinárodných únosov detí

text:
               20.12.2016

               SK

               Úradný vestník Európskej únie

               L 345/53

         ROZHODNUTIE RADY (EÚ) 2016/2311
   z 8. decembra 2016,
   ktorým sa niektoré členské štáty oprávňujú prijať v záujme Európskej únie pristúpenie Kazachstanu k Haagskemu dohovoru z roku 1980 o občianskoprávnych aspektoch medzinárodných únosov detí
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 3 v spojení s jej článkom 218,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               Európska únia si stanovila za jeden zo svojich cieľov presadzovanie ochrany práv dieťaťa, ako sa uvádza v článku 3 Zmluvy o Európskej únii. Opatrenia na ochranu detí pred neoprávneným premiestňovaním alebo zadržiavaním sú zásadnou súčasťou tejto politiky.

               (2)

               Rada prijala nariadenie (ES) č. 2201/2003 (2) („nariadenie Brusel IIa“), ktorého cieľom je chrániť deti pred škodlivými účinkami neoprávneného premiestnenia alebo zadržiavania a stanoviť postupy na zabezpečenie ich bezodkladného návratu do štátu ich obvyklého pobytu, ako aj zabezpečiť pre ne ochranu práv styku a opatrovníckych práv.

               (3)

               Nariadením Brusel IIa sa dopĺňa a posilňuje Haagsky dohovor z 25. októbra 1980 o občianskoprávnych aspektoch medzinárodných únosov detí („Haagsky dohovor z roku 1980“), ktorým sa na medzinárodnej úrovni stanovuje systém povinností a spolupráce medzi zmluvnými štátmi a medzi ústrednými orgánmi a ktorý má za cieľ zabezpečiť bezodkladný návrat neoprávnene premiestnených alebo zadržiavaných detí.

               (4)

               Všetky členské štáty Únie sú zmluvnými stranami Haagskeho dohovoru z roku 1980.

               (5)

               Únia nabáda tretie štáty, aby pristúpili k Haagskemu dohovoru z roku 1980, a podporuje správne vykonávanie Haagskeho dohovoru z roku 1980 okrem iného účasťou – spolu s členskými štátmi – v osobitných výboroch, ktoré pravidelne zvoláva Haagska konferencia medzinárodného práva súkromného.

               (6)

               Spoločný právny rámec platný vo vzťahu medzi členskými štátmi Únie a tretími štátmi by mohol byť najlepším riešením citlivých prípadov medzinárodných únosov detí.

               (7)

               V Haagskom dohovore z roku 1980 sa stanovuje, že sa uplatňuje medzi pristupujúcim štátom a zmluvnými štátmi, ktoré vyhlásili, že toto pristúpenie prijali.

               (8)

               Haagsky dohovor z roku 1980 neumožňuje organizáciám regionálnej ekonomickej integrácie, akou je Únia, stať sa jeho zmluvnou stranou. Únia k nemu preto nemôže pristúpiť, a ani uložiť vyhlásenie o prijatí pristupujúceho štátu.

               (9)

               Na základe stanoviska Súdneho dvora Európskej únie 1/13 patria vyhlásenia o prijatí podľa Haagskeho dohovoru z roku 1980 do výlučnej vonkajšej právomoci Únie.

               (10)

               Kazachstan uložil svoju listinu o pristúpení k Haagskemu dohovoru z roku 1980 dňa 3. júna 2013. Haagsky dohovor z roku 1980 nadobudol v Kazachstane platnosť 1. septembra 2013.

               (11)

               Iba Holandské kráľovstvo už pristúpenie Kazachstanu k Haagskemu dohovoru z roku 1980 prijalo. Posúdenie situácie v Kazachstane viedlo k záveru, že tie členské štáty, ktoré zatiaľ pristúpenie Kazachstanu neprijali, sú v pozícii, aby prijali v záujme Únie pristúpenie Kazachstanu podľa podmienok Haagskeho dohovoru z roku 1980.

               (12)

               Preto by sa členské štáty, ktoré zatiaľ pristúpenie Kazachstanu neprijali, mali oprávniť, aby v záujme Únie pristúpenie uložili svoje vyhlásenia o prijatí pristúpenia Kazachstanu v záujme Únie v súlade s podmienkami uvedenými v tomto rozhodnutí. Holandské kráľovstvo, ktoré už pristúpenie Kazachstanu k Haagskemu dohovoru z roku 1980 prijalo, by preto nemalo uložiť nové vyhlásenie o prijatí, keďže existujúce vyhlásenia zostávajú podľa medzinárodného práva verejného v platnosti.

               (13)

               Spojené kráľovstvo a Írsko sú viazané nariadením Brusel IIa, a preto sa zúčastňujú na prijatí a uplatňovaní tohto rozhodnutia.

               (14)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   1.   Členské štáty, ktoré tak ešte neurobili, sa týmto oprávňujú v záujme Únie prijať pristúpenie Kazachstanu k Haagskemu dohovoru z 25. októbra 1980 o občianskoprávnych aspektoch medzinárodných únosov detí („Haagsky dohovor z roku 1980“).
   2.   Členské štáty uvedené v odseku 1 uložia najneskôr 9. decembra 2017 vyhlásenie o prijatí v záujme Únie pristúpenia Kazachstanu k Haagskemu dohovoru z roku 1980 v tomto znení:

      „[ČLENSKÝ ŠTÁT – úplný názov] vyhlasuje, že prijíma pristúpenie Kazachstanu k Haagskemu dohovoru z 25. októbra 1980 o občianskoprávnych aspektoch medzinárodných únosov detí v súlade s rozhodnutím Rady (EÚ) 2016/2311“

   3.   Každý členský štát informuje Radu a Komisiu o uložení svojho vyhlásenia o prijatí pristúpenia Kazachstanu a oznámi Komisii znenie vyhlásenia do dvoch mesiacov od jeho uloženia.
   Článok 2
   Členský štát, ktorý uložil svoje vyhlásenie o prijatí pristúpenia Kazachstanu k Haagskemu dohovoru z roku 1980 pred dátumom prijatia tohto rozhodnutia, neuloží nové vyhlásenie.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 4
   Toto rozhodnutie je určené všetkým členským štátom s výnimkou Holandského kráľovstva a Dánskeho kráľovstva.

      V Bruseli 8. decembra 2016

            Za Radu

            predsedníčka

         L. ŽITŇANSKÁ

      (1)  Stanovisko Európskeho parlamentu z 5. októbra 2016 (zatiaľ neuverejnené v úradnom vestníku).

      (2)  Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, 23.12.2003, s. 1).


title: 2006/235/ES: Rozhodnutie Rady z  27. februára 2006  o uzavretí v mene Európskeho spoločenstva Dohody medzi Európskym spoločenstvom a Švajčiarskou konfederáciou o účasti Švajčiarska v Európskej environmentálnej agentúre a Európskej environmentálnej informačnej a monitorovacej sieti

text:
               28.3.2006

               SK

               Úradný vestník Európskej únie

               L 90/36

         ROZHODNUTIE RADY
   z 27. februára 2006
   o uzavretí v mene Európskeho spoločenstva Dohody medzi Európskym spoločenstvom a Švajčiarskou konfederáciou o účasti Švajčiarska v Európskej environmentálnej agentúre a Európskej environmentálnej informačnej a monitorovacej sieti
   (2006/235/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 175 ods. 1 v spojení s prvou vetou prvého pododseku článku 300 ods. 2, prvou vetou prvého pododseku článku 300 ods. 3 a článku 300 ods. 4,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Činnosti Európskej environmentálnej agentúry a Európskej environmentálnej informačnej a monitorovacej siete, ktoré sa zriadili podľa Radu nariadenia (EHS) č. 1210/90 (2), sa už rozšírili na ostatné európske krajiny na základe dvojstranných dohôd, ktoré uzavrelo Spoločenstvo berúc do úvahy cezhraničnú povahu environmentálnych problémov a dôležitosť posilnenia medzinárodnej spolupráce v oblasti ochrany životného prostredia.

               (2)

               Rada 20. júla 2000 poverila Komisiu, aby rokovala so Švajčiarskou konfederáciou o dohode o účasti Švajčiarska v Európskej environmentálnej agentúre a Európskej environmentálnej informačnej a monitorovacej sieti.

               (3)

               S výhradou jej uzavretia k neskoršiemu dátumu bola dohoda podpísaná v mene Európskeho spoločenstva dňa 26. októbra 2004.

               (4)

               Spoločenstvo by malo schváliť túto dohodu,

         ROZHODLA TAKTO:
   Článok 1
   Dohoda medzi Európskym spoločenstvom a Švajčiarskou konfederáciou o účasti Švajčiarska v Európskej environmentálnej agentúre a Európskej environmentálnej informačnej a monitorovacej sieti sa týmto v mene Spoločenstva schvaľuje.
   Text dohody je pripojený k tomuto rozhodnutiu.
   Článok 2
   Predseda Rady vykoná v mene Spoločenstva oznámenie stanovené v článku 20 dohody (3).
   Článok 3
   Spoločenstvo v Spoločnom výbore ustanovenom podľa článku 16 dohody zastupuje Komisia.
   Pozíciu Spoločenstva týkajúca sa rozhodnutí Spoločného výboru prijme Rada, ktorá postupuje podľa kvalifikovanej väčšiny na základe návrhu Komisie, pre záležitosti týkajúce sa finančného príspevku Švajčiarska a pre akékoľvek podstatné výnimky týkajúce sa začlenenia aktov legislatívy Spoločenstva do prílohy I a pre akékoľvek zmeny a doplnenia do prílohy III.
   Pre všetky ostatné rozhodnutia Spoločného výboru, vrátane pravidelného začleňovania aktov legislatívy Spoločenstva do prílohy I, s výhradou akýchkoľvek potrebných technických úprav a záležitostí týkajúcich sa vnútorného fungovania Spoločného výboru, pozíciu Spoločenstva prijme Komisia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 27. februára 2006

            Za Radu

            Predsedníčka

         U.PLASSNIK

      (1)  Zatiaľ neuverejnené v úradnom vestníku

      (2)  Ú. v. ES L 120, 11.5.1990, s. 1. Nariadenie naposledy zmenené a doplnené nariadením Európskeho parlamentu a Rady (ES) č 1641/2003 (Ú. v. ES L 245, 29.9.2003, s. 1).

      (3)  Dátum nadobudnutia platnosti dohody uverejní v Úradnom vestníku Európskej únie Generálny sekretariát Rady.
    ---documentbreak---

               28.3.2006

               SK

               Úradný vestník Európskej únie

               L 90/37

         DOHODA
   medzi Európskym spoločenstvom a Švajčiarskou konfederáciou o účasti Švajčiarska v Európskej environmentálnej agentúre a Európskej environmentálnej informačnej a monitorovacej sieti
   EURÓPSKE SPOLOČENSTVO, ďalej len „Spoločenstvo“
   a
   ŠVAJČIARSKA KONFEDERÁCIA, ďalej len „Švajčiarsko“,
   spolu ďalej len „zmluvné strany“,
   UVEDOMUJÚC SI cezhraničnú povahu environmentálnych problémov a dôležitosť posilnenia medzinárodnej spolupráce v oblasti životného prostredia;
   BERÚC DO ÚVAHY nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete zmenené a doplnené nariadením Rady (ES) č. 933/1999 a nariadením Európskeho parlamentu a Rady (ES) č. 1641/2003 ;
   BERÚC DO ÚVAHY, že činnosti Európskej environmentálnej agentúry a Európskej environmentálnej informačnej a monitorovacej siete sa už rozšírili na ostatné európske krajiny prostredníctvom dvojstranných dohôd, ktoré uzavrelo Európske spoločenstvo;
   SA DOHODLI TAKTO:
   Článok 1
   Švajčiarsko sa plne podieľa na práci Európskej environmentálnej agentúry, ďalej len „agentúra“, a Európskej environmentálnej informačnej a monitorovacej siete (EIONET) a uplatňuje akty uvedené v prílohe I.
   Článok 2
   Švajčiarsko finančne prispeje na činnosti uvedené v článku 1 (agentúra a EIONET) v súlade s nasledujúcim:

               a)

               Ročný príspevok pre daný rok sa vypočíta na základe dotácie Spoločenstva pre rozpočet agentúry pre daný rok, delenej počtom členských štátov Spoločenstva.

               b)

               Ďalšie podmienky finančného príspevku Švajčiarska sú uvedené v prílohe II.

         Článok 3
   Švajčiarsko sa bez práva hlasovať plne podieľa na práci predstavenstva agentúry a pripojí sa k práci vedeckého výboru agentúry.
   Článok 4
   Švajčiarsko do šiestich mesiacov po nadobudnutí platnosti tejto dohody informuje agentúru o hlavných prvkoch zložiek jeho vnútroštátnych informačných sietí, ako je určené v aktoch uvedených na zozname v prílohe I.
   Článok 5
   Švajčiarsko najmä určí spomedzi inštitúcií uvedených v článku 4 alebo spomedzi iných organizácií usadených na jeho území „vnútroštátny ohniskový bod“ na koordináciu a/alebo prenos informácií, ktoré sa majú poskytovať na vnútroštátnej úrovni agentúre a inštitúciám alebo orgánom tvoriacim súčasť EIONET, vrátane tematických centier uvedených v článku 6.
   Článok 6
   Švajčiarsko tiež môže v rámci lehoty stanovenej v článku 4 určiť inštitúcie alebo iné organizácie usadené na jeho území, ktoré by mohli byť zvlášť poverené úlohou spolupracovať s agentúrou, pokiaľ ide o niektoré témy osobitného záujmu. Takto určená inštitúcia by mala byť schopná uzavrieť dohodu s agentúrou o pôsobení ako tematické centrum siete pre konkrétne úlohy. Tieto centrá spolupracujú s ostatnými inštitúciami, ktoré tvoria súčasť siete.
   Článok 7
   Do šiestich mesiacov od prijatia informácií uvedených v článkoch 4, 5 a 6 predstavenstvo agentúry preskúma hlavné prvky siete, aby sa zohľadnila účasť Švajčiarska.
   Článok 8
   Švajčiarsko by s výhradou podmienky zabezpečenia dôvernosti malo poskytovať údaje v súlade s povinnosťami a praxou stanovenej v pracovnom programe agentúry.
   Článok 9
   Agentúra sa môže s inštitúciami alebo orgánmi určenými Švajčiarskom a tvoriacimi súčasť siete, ako je uvedené v článkoch 4, 5 a 6, dohodnúť na potrebných dojednaniach, najmä zmluvách, na úspešné vykonanie úloh, ktorými ich môže poveriť.
   Článok 10
   Údaje o životnom prostredí poskytované agentúre alebo pochádzajúce z agentúry sa môžu uverejniť a sprístupniť verejnosti, ak sa vo Švajčiarsku zabezpečí dôvernosť informácií na rovnakej úrovni ochrany, aká sa zabezpečuje v rámci Spoločenstva.
   Článok 11
   Agentúra má vo Švajčiarsku právnu subjektivitu a požíva najširšiu právnu spôsobilosť priznanú právnickým osobám podľa práva Švajčiarska.
   Článok 12
   Švajčiarsko uplatňuje na agentúru Protokol o výsadách a imunitách Európskych spoločenstiev, ktorý je uvedený v prílohe III.
   Článok 13
   Odchylne od článku 12 ods. 2 písm. nariadenia Rady (EHS, Euratom, ESUO) č. 259/68 z 29. februára 1968, ktorým sa ustanovuje Služobný poriadok a podmienky zamestnávania ostatných zamestnancov Európskych spoločenstiev, štátni príslušníci Švajčiarska, ktorí požívajú občianske práva v plnom rozsahu, sa môžu zamestnať na základe zmluvy s výkonným riaditeľom agentúry.
   Článok 14
   Ustanovenia týkajúce sa finančnej kontroly Spoločenstva vo Švajčiarsku ohľadne účastníkov na činnostiach agentúry alebo EIONET sú určené v prílohe IV.
   Článok 15
   Zmluvné strany prijmú všetky všeobecné alebo zvláštne opatrenia potrebné na splnenie svojich povinností podľa tejto dohody. Zabezpečia tiež, aby sa dosiahli ciele určené v tejto dohode.
   Článok 16
   1.   Spoločný výbor zložený z predstaviteľov zmluvných strán zabezpečí správne uplatňovanie tejto dohody. Stretáva sa na základe žiadosti jednej zo zmluvných strán.
   2.   Spoločný výbor si vymieňa názory na dôsledky nových právnych predpisov Spoločenstva, ktoré menia a dopĺňajú nariadenie (EHS) č. 1210/90, alebo akýkoľvek iný právny nástroj, na ktorý odkazuje táto dohoda, prípadne tiež názory na akékoľvek očakávané dôsledky týkajúce sa finančného príspevku určeného v článku 2 tejto dohody a prílohe II k tejto dohode.
   3.   V súlade s príslušnými vnútornými postupmi zmluvných strán môže spoločný výbor prijať rozhodnutie, ktorým sa menia a dopĺňajú prílohy k tejto dohode, alebo rozhodnúť o akýchkoľvek iných opatreniach na zabezpečenie správneho fungovania tejto dohody.
   4.   Spoločný výbor koná na základe vzájomnej dohody.
   Článok 17
   Prílohy k tejto dohode, vrátane dodatku k tejto dohode, tvoria nedeliteľnú súčasť tejto dohody.
   Článok 18
   Táto dohoda sa na jednej strane uplatňuje na územia, na ktoré sa uplatňuje Zmluva o založení Európskeho spoločenstva a za podmienok stanovených touto zmluvou a na druhej strane na územie Švajčiarska.
   Článok 19
   Táto dohoda sa uzatvára na dobu neurčitú. Ktorákoľvek zo zmluvných strán môže túto dohodu vypovedať oznámením druhej zmluvnej strane. Táto dohoda sa prestane uplatňovať šesť mesiacov po dátume takéhoto oznámenia.
   Článok 20
   Táto dohoda bude schválená zmluvnými stranami v súlade s ich vlastnými vnútornými postupmi. Nadobudne platnosť v prvý deň druhého mesiaca nasledujúceho po dni, kedy si zmluvné strany navzájom oznámili, že sa postupy potrebné na tento účel ukončili.
   Článok 21
   1.   Táto dohoda je vyhotovená dvojmo v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, nemeckom, portugalskom, poľskom, slovenskom, slovinskom, španielskom, švédskom a talianskom, jazyku, pričom všetky znenia sú rovnako autentické.
   2.   Maltské znenie tejto dohody autentifikujú zmluvné strany formou výmeny listov. Bude rovnako autentické ako jazykové znenia, ktoré sú uvedené v odseku 1.
   NA DÔKAZ TOHO dolupodpísaní splnomocnení zástupcovia podpísali túto dohodu.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      'Εγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   PRÍLOHA I
   Uplatniteľné akty
   Ak akty špecifikované v tejto prílohe obsahujú odkazy na členské štáty Európskeho spoločenstva, alebo požiadavku prepojenia s členskými štátmi Európskeho spoločenstva, tieto odkazy sa chápu na účel tejto dohody tak, že sa uplatňujú rovnako na Švajčiarsko alebo na požiadavku prepojenia so Švajčiarskom.

               —

               Nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (Ú. v. ES L 120, 11.5.1990, s. 1), zmenené a doplnené:

                           —

                           Nariadením Rady (ES) č. 933/1999 z 29. apríla 1999 (Ú. v. ES L 117, 5.5.1999, s. 1);

                           —

                           Nariadením Európskeho parlamentu a Rady (ES) č. 1641/2003 z 22. júla 2003 (Ú. v. EÚ L 245, 29.9.2003, s. 1).

         PRÍLOHA II
   Finančný príspevok Švajčiarska pre Európsku environmentálnu agentúru

               1.

               Finančný príspevok, ktorý vyplatí Švajčiarsko do rozpočtu Európskej únie za účasť v agentúre, sa vypočíta delením ročnej dotácie Spoločenstva pre agentúru pre daný rok počtom členských štátov Spoločenstva.

               2.

               Príspevok Švajčiarska sa spravuje v súlade s rozpočtovým nariadením uplatniteľným na všeobecný rozpočet Európských spoločenstiev.

               3.

               Cestovné náklady a náklady na stravu a ubytovanie, ktoré vznikli zástupcom a odborníkom Švajčiarska v súvislosti s ich účasťou na činnostiach agentúry alebo na zasadnutiach týkajúcich sa vykonávania pracovného programu agentúry, agentúra uhrádza na rovnakom základe a v súlade s postupmi v súčasnosti platnými pre odborníkov členských štátov Spoločenstva.

               4.

               Po nadobudnutí platnosti tejto dohody a na začiatku každého nasledujúceho roka Komisia Európskych spoločenstiev, ďalej len „Komisia“, zašle Švajčiarsku požiadavku o finančné prostriedky zodpovedajúce jeho príspevku pre agentúru podľa tejto dohody. Za prvý kalendárny rok svojej účasti Švajčiarsko vyplatí príspevok vypočítaný od dátumu začiatku účasti do konca roka na pomernom základe. Pre nasledujúce roky sa príspevok určí v súlade s touto dohodou.
               Tento príspevok sa vyjadrí v eurách a uhradí sa na bankový euro účet Komisie.

               5.

               Švajčiarsko uhradí svoj príspevok v súlade s požiadavkou o finančné prostriedky do 1. mája za predpokladu, že požiadavku o finančné prostriedky Komisia zašle pred 1. aprílom, alebo najneskôr v lehote 30 dní po zaslaní požiadavky o finančné prostriedky.
               Akékoľvek omeškanie platby príspevku vedie k platbe úrokov zo strany Švajčiarska z neuhradenej sumy od dátumu splatnosti. Úroková sadzba je zhodná s úrokovou sadzbou uplatňovanou Európskou centrálnou bankou na jej operácie v eurách, v deň splatnosti, zvýšenou o 1,5 percentuálneho bodu.

         PRÍLOHA III
   Protokol o výsadách a imunitách Európskych Spoločenstiev
   VYSOKÉ ZMLUVNÉ STRANY,
   BERÚC do úvahy, že podľa ustanovení článku 28 Zmluvy o vytvorení spoločnej Rady a spoločnej Komisie Európskych spoločenstiev, požívajú tieto spoločenstvá a Európska investičná banka na území členských štátov imunity a výsady nevyhnutné na plnenie svojho poslania,
   SA DOHODLI na ďalej uvedených ustanoveniach, pripojených k tejto zmluve:
   HLAVA I
   HNUTEĽNÝ A NEHNUTEĽNÝ MAJETOK, AKTÍVA A ÚKONY EURÓPSKYCH SPOLOČENSTIEV
   Článok 1
   Vonkajšie priestory a budovy spoločenstiev sú nedotknuteľné. Sú vyňaté z domových prehliadok, vymáhania, zabavenia alebo vyvlastnenia.
   Majetok a aktíva spoločenstiev nemôžu byť predmetom akéhokoľvek správneho alebo súdneho výkonu rozhodnutia bez povolenia Súdneho dvora.
   Článok 2
   Archívy spoločenstiev sú nedotknuteľné.
   Článok 3
   Spoločenstvá, ich aktíva, príjmy a iný majetok sú oslobodené od všetkých priamych daní.
   Vlády členských štátov prijmú, vo všetkých prípadoch, ktoré to pripúšťajú, vhodné opatrenia k navráteniu alebo náhrade čiastok nepriamych daní a poplatkov z predaja, zahrnutých v cenách hnuteľného či nehnuteľného majetku, ak spoločenstvá vykonajú pre svoje úradné účely nákupy väčšieho rozsahu, pričom cena tieto dane zahŕňa. Tieto ustanovenia sa však nepoužijú tak, aby svojím účinkom narušovali hospodársku súťaž v spoločenstvách.
   Vyňatie sa nevzťahuje na dane, dávky a poplatky, ktoré výlučne zodpovedajú úhradám za verejnoprospešné služby.
   Článok 4
   Spoločenstvá sú oslobodené od všetkých ciel, zákazov a obmedzení dovozu a vývozu vo vzťahu k predmetom určeným na ich úradné použitie; predmety, ktoré boli takto dovezené, sa nescudzujú, či už bezplatne alebo za úhradu, v krajine, kam boli dovezené, s výnimkou prípadov povolených vládou štátu.
   Spoločenstvá sú oslobodené tiež od všetkých ciel i zákazov a obmedzení dovozu a vývozu, ktoré sa týkajú ich publikácií.
   Článok 5
   Európske spoločenstvo uhlia a ocele môže vlastniť akékoľvek devízy a viesť svoje účty v akejkoľvek mene.
   HLAVA II
   KOMUNIKÁCIA A PREUKAZY
   Článok 6
   Orgány spoločenstiev požívajú na území každého členského štátu pre svoju úradnú komunikáciu a zasielanie svojich dokumentov rovnaké zaobchádzanie, aké tento štát poskytuje diplomatickým misiám.
   Úradná korešpondencia a iná úradná komunikácia orgánov spoločenstiev nepodlieha cenzúre.
   Článok 7
   1.   Preukazy vo forme predpísanej Radou, uznávané ako platné cestovné doklady úradmi členských štátov, sú vydávané členom a zamestnancom orgánov spoločenstiev predsedami týchto orgánov. Tieto preukazy sú vydávané úradníkom a ostatným zamestnancom podľa podmienok stanovených služobným poriadkom a podmienkami zamestnávania spoločenstiev.
   Komisia môže uzavrieť dohody o uznávaní týchto preukazov ako platných cestovných dokladov na území tretích štátov.
   2.   Ustanovenia článku 6 Protokolu o výsadách a imunitách Európskeho spoločenstva uhlia a ocele sú však i naďalej uplatniteľné v prípade členov a zamestnancov orgánov, ktorí sú pri nadobudnutí platnosti tejto zmluvy vlastníkmi preukazov uvedených v tomto článku, a to až do okamihu, kedy sa začnú uplatňovať ustanovenia vyššie uvedeného odseku 1.
   HLAVA III
   ČLENOVIA ZHROMAŽDENIA
   Článok 8
   Voľný pohyb členov Zhromaždenia do a z miesta jeho zasadnutia nepodlieha žiadnym správnym ani iným obmedzeniam.
   Členom Zhromaždenia sa priznávajú pri colnej a devízovej kontrole:

               a)

               rovnaké zaobchádzanie zo strany svojich vlád, aké tieto vlády poskytujú vysokým úradníkom vysielaným na dočasné služobné misie;

               b)

               rovnaké zaobchádzanie zo strany vlád ostatných členských štátov, aké tieto vlády poskytujú zástupcom cudzích vlád vysielaným na dočasné služobné misie

         Článok 9
   Členovia Zhromaždenia nepodliehajú žiadnej forme vyšetrovania, zadržania alebo súdneho stíhania vo vzťahu k vyjadreným názorom alebo hlasovaniu pri výkone svojich úloh.
   Článok 10
   Členovia Zhromaždenia požívajú v priebehu zasadnutia:

               a)

               na území ich vlastného štátu imunitu priznanú členom ich parlamentu;

               b)

               na území ktoréhokoľvek iného členského štátu imunitu proti zadržaniu a právomoci súdov.

         Imunita sa obdobne vzťahuje na členov Zhromaždenia počas ich cesty z miesta a do miesta jeho zasadnutia.
   Imunita sa neuplatní, ak je člen Zhromaždenia pristihnutý pri páchaní trestného činu, a tiež nezabráni Zhromaždeniu vo výkone jeho práva zbaviť imunity niektorého zo svojich členov.
   HLAVA IV
   ZÁSTUPCOVIA ČLENSKÝCH ŠTÁTOV, KTORÍ SA ZÚČASTŇUJÚ PRÁCE ORGÁNOV EURÓPSKYCH SPOLOČENSTIEV
   Článok 11
   Zástupcovia členských štátov, ktorí sa zúčastňujú práce orgánov spoločenstiev, ich poradcovia a odborníci s príslušnej oblasti pri výkone svojej funkcie a počas svojich ciest do a z miesta rokovania požívajú obvyklé výsady, imunity a výhody.
   Tento článok sa vzťahuje aj na členov poradných orgánov spoločenstiev.
   HLAVA V
   ÚRADNÍCI A OSTATNÍ ZAMESTNANCI EURÓPSKYCH SPOLOČENSTIEV
   Článok 12
   Bez ohľadu na svoju štátnu príslušnosť úradníci a ostatní zamestnanci spoločenstiev na území každého členského štátu požívajú:

               a)

               imunitu voči právomoci súdov vo vzťahu k činnosti v rámci svojho úradného postavenia vrátane ich ústnych alebo písomných prejavov, s výhradou použitia ustanovení zmlúv týkajúcich sa jednak pravidiel určujúcich zodpovednosť úradníkov a ostatných zamestnancov voči spoločenstvám a jednak právomoci Súdneho dvora, ktorý rozhoduje o sporoch medzi spoločenstvami a ich úradníkmi a ostatnými zamestnancami. Túto imunitu požívajú i po skončení výkonu svojej funkcie;

               b)

               vyňatie z imigračných obmedzení a prihlasovacej povinnosti cudzincov, spolu so svojimi manželmi, manželkami a rodinnými príslušníkmi, ktorí sú na nich závislí;

               c)

               pokiaľ ide o menové a devízové predpisy, výhody, aké sú obvykle priznávané úradníkom medzinárodných organizácií;

               d)

               pri nástupe do úradu v príslušnej krajine právo bez cla doviezť nábytok a zariadenie, ako aj právo tento nábytok a zariadenie späť bezcolne vyviezť pri skončení výkonu svojej funkcie, a to v oboch prípadoch v súlade s podmienkami, ktoré vláda krajiny, kde je toto právo uplatňované, považuje za nevyhnutné;

               e)

               právo bez cla doviezť pre svoju osobnú potrebu motorové vozidlo získané v krajine svojho posledného bydliska alebo v krajine, ktorej sú štátnymi príslušníkmi, za podmienok platných na domácom trhu, ako aj v oboch prípadoch ho späť bez cla vyviezť v súlade s podmienkami, ktoré vláda príslušnej krajiny pokladá za nevyhnutné.

         Článok 13
   Úradníci a ostatní zamestnanci spoločenstiev podliehajú v prospech spoločenstiev dani z platov, miezd a požitkov vyplácaných im spoločenstvami v súlade s podmienkami a postupmi stanovenými Radou na návrh Komisie.
   Sú vyňatí z vnútroštátnych daní z platov, miezd a požitkov vyplácaných spoločenstvami.
   Článok 14
   Pri uplatňovaní dane z príjmu, z majetku a dane z dedičstva, ako aj pri uplatňovaní dohovorov o zamedzení dvojitého zdanenia uzavretých medzi členskými štátmi spoločenstiev sa na úradníkov a ostatných zamestnancov spoločenstiev, ktorí majú výlučne z dôvodu výkonu ich úloh pre spoločenstvá svoj pobyt na území iného členského štátu, než kde majú svoje bydlisko na účel platenia daní v čase vstupu do služieb spoločenstiev, hľadí, a to v krajine svojho skutočného pobytu, ako i v krajine bydliska na účel platenia daní, ako keby mali svoje bydlisko v tejto druhej krajine, pokiaľ sa jedná o člena spoločenstiev. Toto ustanovenie sa uplatňuje i na manžela/manželku, pokiaľ nevykonáva žiadnu zárobkovú činnosť, ako aj na deti, závislé na osobách uvedených v tomto článku a nachádzajúce sa v ich starostlivosti.
   Hnuteľný majetok patriaci osobám uvedeným v predchádzajúcom odseku a ktorý sa nachádza na území krajiny, kde sa zdržujú, je vyňatý v tejto krajine z dane z dedičstva; na takýto majetok sa pre účely stanovenia tejto dane hľadí, ako by sa nachádzal v krajine bydliska na účel platenia daní, bez toho, aby tým boli dotknuté práva tretích krajín a prípadné uplatnenie ustanovení medzinárodných dohovorov o zamedzení dvojitého zdanenia.
   Iné bydlisko získané len z dôvodu výkonu povinností v službách inej medzinárodnej organizácie sa pri uplatňovaní ustanovení tohoto článku nezohľadní.
   Článok 15
   Na návrh Komisie Rada jednomyseľne stanoví systém dávok sociálneho zabezpečenia pre úradníkov a ostatných zamestnancov spoločenstiev.
   Článok 16
   Rada určí na návrh Komisie a po porade s ďalšími dotknutými orgánmi kategórie úradníkov a ostatných zamestnancov spoločenstiev, na ktorých sa úplne alebo čiastočne vzťahujú ustanovenia článku 12, článku 13 odsek 2 a článku 14.
   Mená, služobné hodnosti a zaradenia a adresy úradníkov a ostatných zamestnancov spoločenstiev zahrnutých do týchto kategórií sa pravidelne oznámia vládam členských štátov.
   HLAVA VI
   VÝSADY A IMUNITY TRETÍCH ŠTÁTOV AKREDITOVANÝCH PRI EURÓPSKYCH SPOLOČENSTVÁCH
   Článok 17
   Členský štát, na ktorého území majú spoločenstvá svoje sídlo, prizná obvyklé diplomatické imunity a výsady misiám tretích krajín akreditovaných pri spoločenstvách.
   HLAVA VII
   VŠEOBECNÉ USTANOVENIA
   Článok 18
   Výsady, imunity a výhody sa priznávajú úradníkom a ostatným zamestnancom spoločenstiev výlučne v záujme spoločenstiev.
   Každý orgán spoločenstiev sa vzdá imunity priznanej úradníkovi alebo inému zamestnancovi, ak tento orgán uzná, že vzdanie sa imunity nie je v rozpore so záujmami spoločenstiev.
   Článok 19
   Orgány spoločenstiev postupujú pri uplatňovaní tohoto protokolu v zhode s príslušnými orgánmi dotknutých členských štátov.
   Článok 20
   Články 12 až 15 a článok 18 sa vzťahujú na členov Komisie.
   Článok 21
   Články 12 až 15 a článok 18 sa vzťahujú aj na sudcov, generálnych advokátov, kancelára a spravodajcov Súdneho dvora a na členov a tajomníka Súdu prvého stupňa, bez toho, aby boli dotknuté ustanovenia článku 3 protokolu o štatúte Súdneho dvora týkajúceho sa imunity sudcov a generálnych advokátov voči právomoci súdov.
   Článok 22
   Tento protokol sa rovnako uplatní na Európsku investičnú banku, na členov jej orgánov, jej zamestnancov a zástupcov členských štátov zúčastňujúcich sa na jej činnostiach bez toho, aby tým boli dotknuté ustanovenia protokolu o štatúte tejto banky.
   Európska investičná banka je okrem toho vyňatá z akejkoľvek formy zdanenia alebo dávok podobnej povahy, ukladaných pri zvyšovaní kapitálu, ako aj z najrôznejších formálnych požiadaviek, ktoré s tým môžu byť spojené v krajine, kde sa nachádza sídlo banky. Obdobne jej zrušenie alebo likvidácia sa nestane dôvodom k akémukoľvek zdaneniu. Činnosť banky a jej orgánov, vykonávaná v súlade s jej štatútom, nepodlieha dani z obratu.
   Článok 23
   Tento protokol sa taktiež vzťahuje na Európsku centrálnu banku, členov jej orgánov a jej zamestnancov, bez toho, aby boli dotknuté ustanovenia Protokolu o štatúte Európskeho systému centrálnych bánk a Európskej centrálnej banky.
   Európska centrálna banka je okrem toho oslobodená od akejkoľvek formy zdanenia alebo poplatku podobnej povahy v prípade navýšenia svojho kapitálu, a tiež od rôznych formálnych požiadaviek, ktoré s tým môžu byť spojené v štáte, kde má banka svoje sídlo. Činnosti banky a jej orgánov vykonávané v súlade so štatútom Európskeho systému centrálnych bánk a Európskej centrálnej banky nepodliehajú žiadnej dani z obratu.
   Vyššie uvedené ustanovenia sa taktiež vzťahujú na Európsky menový inštitút. Jeho rozpustenie alebo likvidácia nevedie k žiadnemu poplatku.

      NA DÔKAZ ČOHO dolu podpísaní splnomocnení zástupcovia podpísali tento protokol.
   V Bruseli ôsmeho apríla tisíc deväťsto šesťdesiatpäť.
   PRÍLOHA IV
   Finančná kontrola vzťahujúca sa na švajčiarskych účastníkov aktivít Európskej environmentálnej agentúry a EIONETU
   Článok 1
   Priama komunikácia
   Agentúra a Komisia komunikujú priamo so všetkými osobami alebo subjektami usadenými vo Švajčiarsku, ktoré sa zúčastňujú na aktivitách agentúry alebo EIONET-u ako dodávatelia, účastníci programov agentúry, prijímateľ platieb z rozpočtu agentúry alebo Spoločenstva, alebo ako subdodávatelia. Tieto osoby môžu zasielať priamo Komisii a agentúre všetky príslušné informácie a súvisiacu dokumentáciu na základe nástrojov, na ktoré sa odvoláva táto dohoda a zmluvy alebo uzavreté dohody a rozhodnutia prijaté na ich základe.
   Článok 2
   Audity
   1.   V súlade s nariadením Rady (ES, Euratom) č. 1605/2002 z 25. júna 2002 a s rozpočtovým nariadením prijatým predstavenstvom agentúry 26. marca 2003, v súlade s ustanoveniami nariadenia Komisie (ES, Euratom) č. 2343/2002 z 23. decembra 2002 a s ostatnými nástrojmi, na ktoré sa odvoláva táto dohoda, zmluvy alebo uzatvorené dohody a prijaté rozhodnutia s príjemcami usadenými vo Švajčiarsku môžu stanoviť, aby úradníci agentúry a Komisie alebo iné osoby poverené agentúrou a Komisiou mohli kedykoľvek vykonávať vedecké, finančné, technologické a iné audity v priestoroch príjemcoch a ich subdodávateľov.
   2.   Úradníci agentúry a Komisie a iné osoby poverené agentúrou a Komisiou majú za účelom riadneho vykonania týchto auditov potrebný prístup na miesta, k prácam a dokumentom, ako aj ku všetkým potrebným informáciám vrátane informácií v elektronickej podobe. Toto právo prístupu sa výslovne uvedie v zmluvách uzavretých na uplatnenie nástrojov, na ktoré sa odvoláva táto dohoda.
   3.   Dvor audítorov Európskych spoločenstiev má rovnaké práva ako Komisia.
   4.   Audity možno vykonať do piatich rokov po uplynutí platnosti tejto dohody alebo podľa podmienok ustanovených v zmluvách alebo v uzavretých dohodách a prijatých rozhodnutí.
   5.   Švajčiarsky federálny kontrolný úrad je vopred informovaný o auditoch vykonaných na švajčiarskom území. Táto informácia nie je právnou podmienkou pre vykonávanie týchto auditov.
   Článok 3
   Kontroly na mieste
   1.   Podľa tejto dohody je Komisia (OLAF) oprávnená vykonávať na švajčiarskom území kontroly a inšpekcie na mieste v súlade s podmienkami stanovenými v nariadení Rady (Euratom, ES) č. 2185/96 z 11. novembra 1996.
   2.   Kontroly a inšpekcie na mieste pripravuje a vedie Komisia v úzkej spolupráci so Švajčiarskym federálnym kontrolným úradom, alebo s ostatnými príslušnými švajčiarskymi orgánmi určenými Švajčiarskym federálnym kontrolným úradom, ktoré sú informované v dostatočnom čase o predmete, účele a právnom základe kontrol a inšpekcií tak, aby mohli zabezpečiť všetku potrebnú pomoc. Úradníci príslušných švajčiarskych orgánov sa na tento účel môžu zúčastniť kontrol a inšpekcií na mieste.
   3.   Ak si to dotknuté švajčiarske orgány želajú, môžu vykonávať kontroly a inšpekcie na mieste spoločne s Komisiou.
   4.   Ak účastníci programu odmietnu kontrolu alebo inšpekciu na mieste, poskytnú švajčiarske orgány v súlade s vnútroštátnymi ustanoveniami kontrolórom Komisie potrebnú pomoc, aby im umožnili ukončenie výkonu ich kontroly alebo inšpekcie na mieste.
   5.   Komisia v čo najkratšom čase oznámi Švajčiarskemu federálnemu kontrolnému úradu každú skutočnosť alebo podozrenie týkajúce sa porušenia práva, o ktorých sa dozvedela počas vykonávania kontroly alebo inšpekcie na mieste. Komisia je v každom prípade povinná informovať vyššie uvedený orgán o výsledku týchto kontrol a inšpekcií.
   Článok 4
   Informácie a konzultácie
   1.   Za účelom správneho vykonávania tejto prílohy príslušné švajčiarske orgány a orgány Spoločenstva si pravidelne vymieňajú informácií a na základe žiadosti jednej zo strán aj uskutočňujú konzultácie.
   2.   Príslušné švajčiarske orgány bezodkladne informujú agentúru a Komisiu o každej skutočnosti alebo podozrení, o ktorých sa dozvedeli týkajúcich sa porušenia práva v súvislosti s uzavretím a vykonávaním zmlúv alebo dohôd uzavretých pri uplatňovaní nástrojov, na ktoré sa odvoláva táto dohoda.
   Článok 5
   Dôvernosť
   Na informácie oznámené alebo získané v akejkoľvek podobe na základe tejto prílohy sa vzťahuje služobné tajomstvo a požívajú tú istú ochranu ako informácie rovnakého druhu vo švajčiarskom práve a zodpovedajúcich ustanoveniach uplatniteľných na orgány Spoločenstva. Tieto informácie nemožno oznámiť iným osobám okrem tých, ktoré by vzhľadom na svoju funkciu v rámci orgánov Spoločenstva, členských štátov alebo Švajčiarska mali byť o nich informované, a nemožno ich použiť na iný účel než je zabezpečenie účinnej ochrany finančných záujmov zmluvných strán.
   Článok 6
   Správne opatrenia a sankcie
   Bez toho, aby bolo dotknuté uplatnenie švajčiarskeho trestného práva, môžu agentúra alebo Komisia uložiť správne opatrenia a sankcie v súlade s nariadením Rady (ES, Euratom) č. 1605/2002 z 25. júna 2002 a nariadením Komisie (ES, Euratom) č. 2342/2002 z 23. decembra 2002 a s nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev.
   Článok 7
   Náhrada a vykonateľnosť
   Rozhodnutia prijaté agentúrou alebo Komisiou v rozsahu pôsobnosti tejto dohody, ktoré ukladajú peňažnú povinnosť iným osobám ako štátom, sú vo Švajčiarsku vykonateľné. Doložku vykonateľnosti udeľuje bez akejkoľvek ďalšej kontroly s výnimkou overenia pravosti aktu orgán určený švajčiarskou vládou, ktorý o tom oboznámi agentúru a Komisiu. Výkon rozhodnutia sa uskutočňuje v súlade s predpismi švajčiarskeho procesného práva. Zákonnosť vykonateľného rozhodnutia podlieha kontrole Súdneho dvora Európskych spoločenstiev.
   Rozsudky Súdneho dvora Európskych spoločenstiev vydané na základe rozhodcovskej doložky sú vykonateľné za rovnakých podmienok.


title: Rozhodnutie Rady z 21. októbra 2010 o pozícii, ktorú má Európska únia zaujať v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej, pokiaľ ide o prijatie ustanovení o koordinácii systémov sociálneho zabezpečenia

text:
               23.11.2010

               SK

               Úradný vestník Európskej únie

               L 306/28

         ROZHODNUTIE RADY
   z 21. októbra 2010
   o pozícii, ktorú má Európska únia zaujať v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej, pokiaľ ide o prijatie ustanovení o koordinácii systémov sociálneho zabezpečenia
   (2010/701/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 2 písm. b) v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               V článku 46 Dohody o stabilizácii a pridružení, ktorou sa zakladá pridruženie medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej (1) (ďalej len „dohoda“), sa ustanovuje, že Rada pre stabilizáciu a pridruženie prijme formou rozhodnutia primerané ustanovenia na vykonávanie cieľov uvedených v tomto článku.

               (2)

               V súlade s článkami 1 a 2 protokolu 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijímaní tohto rozhodnutia, nie je ním viazané ani nepodlieha jeho uplatňovaniu.

               (3)

               V súlade s článkami 1 a 2 protokolu 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané ani nepodliehajú jeho uplatňovaniu,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Rade pre stabilizáciu a pridruženie vytvorenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej, pokiaľ ide o vykonávanie článku 46 dohody, sa zakladá na návrhu rozhodnutia Rady pre stabilizáciu a pridruženie pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. októbra 2010

            Za Radu

            predsedníčka

         J. MILQUET

      (1)  Ú. v. EÚ L 84, 20.3.2004, s. 13.
    ---documentbreak---

               23.11.2010

               SK

               Úradný vestník Európskej únie

               L 306/29

         Návrh
   ROZHODNUTIE RADY PRE STABILIZÁCIU A PRIDRUŽENIE č. …/…
   zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej,
   z …,
   pokiaľ ide o ustanovenia o koordinácii systémov sociálneho zabezpečenia uvedené v Dohode o stabilizácii a pridružení
   RADA PRE STABILIZÁCIU A PRIDRUŽENIE,
   so zreteľom na Dohodu o stabilizácii a pridružení, ktorou sa zakladá pridruženie medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej (1), a najmä na jej článok 46,
   keďže:

               (1)

               V článku 46 Dohody o stabilizácii a pridružení, ktorou sa zakladá pridruženie medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej (ďalej len „dohoda“), sa ustanovuje koordinácia systémov sociálneho zabezpečenia Bývalej juhoslovanskej republiky Macedónsko a členských štátov a ustanovujú sa zásady takejto koordinácie.

               (2)

               V článku 46 dohody sa ustanovuje, že Rada pre stabilizáciu a pridruženie prijme rozhodnutie implementujúce zásady uvedené v tomto článku.

               (3)

               V súvislosti s uplatňovaním zásady nediskriminácie by toto rozhodnutie nemalo ustanovovať vznik žiadneho dodatočného nároku, ktorý by vyplýval z určitých skutočností a udalostí, ktoré existujú, resp. ku ktorým došlo na území druhej zmluvnej strany, pokiaľ sa takéto skutočnosti alebo udalosti nezohľadňujú podľa právnych predpisov dotknutej zmluvnej strany, okrem práva na prenos určitých dávok.

               (4)

               Pri uplatňovaní tohto rozhodnutia by pracovníci, ktorí sú štátnymi príslušníkmi Bývalej juhoslovanskej republiky Macedónsko, mali mať nárok na rodinné dávky pod podmienkou, že ich rodinní príslušníci majú s nimi spoločné legálne bydlisko v členskom štáte, v ktorom sú títo pracovníci zamestnaní. Na základe tohto rozhodnutia by nemal vzniknúť žiadny nárok na rodinné dávky, pokiaľ ide o ich rodinných príslušníkov s bydliskom v inom štáte, napr. v Bývalej juhoslovanskej republike Macedónsko.

               (5)

               Nariadením Rady (ES) č. 859/2003 (2) sa rozšírili ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa dovtedy tieto ustanovenia nevzťahovali výhradne z dôvodu ich štátnej príslušnosti. Nariadenie (ES) č. 859/2003 sa už vzťahuje na zásadu sčítania dôb poistenia získaných pracovníkmi Bývalej juhoslovanskej republiky Macedónsko v rôznych členských štátoch, pokiaľ ide o nárok na určité dávky, ako sa uvádza v článku 46 dohody.

               (6)

               Mohlo by byť potrebné ustanoviť osobitné ustanovenia, ktoré zodpovedajú osobitnému charakteru právnych predpisov Bývalej juhoslovanskej republiky Macedónsko, aby sa tak uľahčilo uplatňovanie pravidiel koordinácie.

               (7)

               S cieľom zabezpečiť hladké fungovanie koordinácie systémov sociálneho zabezpečenia členských štátov a Bývalej juhoslovanskej republiky Macedónsko je potrebné zaviesť osobitné ustanovenia o spolupráci medzi členskými štátmi a Bývalou juhoslovanskou republikou Macedónsko, ako aj medzi dotknutou osobou a inštitúciou v príslušnom štáte.

               (8)

               Mali by sa prijať prechodné ustanovenia na ochranu osôb, na ktoré sa vzťahuje toto rozhodnutie, a na zabezpečenie toho, aby v dôsledku nadobudnutia účinnosti tohto rozhodnutia práva nestratili,

         PRIJALA TOTO ROZHODNUTIE:
   ČASŤ I

      VŠEOBECNÉ USTANOVENIA

   Článok 1
   Vymedzenie pojmov
   1.   Na účely tohto rozhodnutia:

               a)

               „dohoda“ je Dohoda o stabilizácii a pridružení, ktorou sa zakladá pridruženie medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej;

               b)

               „nariadenie“ je nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (3), ako sa uplatňuje v členských štátoch Európskej únie;

               c)

               „vykonávacie nariadenie“ je nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (4);

               d)

               „členský štát“ je členský štát Európskej únie;

               e)

               „pracovník“ je:

                           i)

                           na účely právnych predpisov členského štátu osoba vykonávajúca činnosť ako zamestnanec v zmysle článku 1 písm. a) nariadenia;

                           ii)

                           na účely právnych predpisov Bývalej juhoslovanskej republiky Macedónsko osoba vykonávajúca činnosť ako zamestnanec v zmysle týchto právnych predpisov;

               f)

               „rodinný príslušník“ je:

                           i)

                           na účely právnych predpisov členského štátu rodinný príslušník v zmysle článku 1 písm. i) nariadenia;

                           ii)

                           na účely právnych predpisov Bývalej juhoslovanskej republiky Macedónsko rodinný príslušník v zmysle týchto právnych predpisov;

               g)

               „právne predpisy“ sú:

                           i)

                           vo vzťahu k členským štátom právne predpisy v zmysle článku 1 písm. l) nariadenia uplatniteľné na dávky, na ktoré sa vzťahuje toto rozhodnutie;

                           ii)

                           vo vzťahu k Bývalej juhoslovanskej republike Macedónsko relevantné právne predpisy uplatniteľné v Bývalej juhoslovanskej republike Macedónsko, ktoré sa týkajú dávok, na ktoré sa vzťahuje toto rozhodnutie;

               h)

               „dávky“ sú:

                           —

                           starobné dôchodky,

                           —

                           pozostalostné dôchodky,

                           —

                           dávky v súvislosti s pracovnými úrazmi a chorobami z povolania,

                           —

                           invalidné dôchodky súvisiace s pracovnými úrazmi a chorobami z povolania,

                           —

                           rodinné prídavky;

               i)

               „prenosné dávky“ sú:

                           i)

                           vo vzťahu k členským štátom:

                                       —

                                       starobné dôchodky,

                                       —

                                       pozostalostné dôchodky,

                                       —

                                       dávky v súvislosti s pracovnými úrazmi a chorobami z povolania,

                                       —

                                       invalidné dôchodky súvisiace s pracovnými úrazmi a chorobami z povolania

                                 v zmysle nariadenia s výnimkou osobitných nepríspevkových peňažných dávok, ako sa ustanovujú v prílohe X k nariadeniu;

                           ii)

                           vo vzťahu k Bývalej juhoslovanskej republike Macedónsko príslušné dávky ustanovené na základe právnych predpisov Bývalej juhoslovanskej republiky Macedónsko s výnimkou osobitných nepríspevkových peňažných dávok, ako sa ustanovujú v prílohe I k tomuto rozhodnutiu.

         2.   Ostatné pojmy používané v tomto rozhodnutí majú význam stanovený:

               a)

               vo vzťahu k členským štátom v nariadení a vykonávacom nariadení;

               b)

               vo vzťahu k Bývalej juhoslovanskej republike Macedónsko v príslušných právnych predpisoch uplatniteľných v Bývalej juhoslovanskej republike Macedónsko.

         Článok 2
   Osoby, na ktoré sa toto rozhodnutie uplatňuje
   Toto rozhodnutie sa uplatňuje na:

               a)

               pracovníkov, ktorí sú štátnymi príslušníkmi Bývalej juhoslovanskej republiky Macedónsko a ktorí sú alebo boli legálne zamestnaní na území členského štátu a na ktorých sa vzťahujú alebo vzťahovali právne predpisy jedného alebo viacerých členských štátov, a na ich pozostalých;

               b)

               rodinných príslušníkov pracovníkov uvedených v písmene a) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko, pokým bol pracovník zamestnaný v členskom štáte;

               c)

               pracovníkov, ktorí sú štátnymi príslušníkmi členského štátu a ktorí sú alebo boli legálne zamestnaní na území Bývalej juhoslovanskej republiky Macedónsko a na ktorých sa vzťahujú alebo vzťahovali právne predpisy Bývalej juhoslovanskej republiky Macedónsko, a na ich pozostalých a

               d)

               rodinných príslušníkov pracovníkov uvedených v písmene c) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko, pokým bol pracovník zamestnaný v Bývalej juhoslovanskej republike Macedónsko.

         Článok 3
   Rovnosť zaobchádzania
   1.   S pracovníkmi, ktorí sú štátnymi príslušníkmi Bývalej juhoslovanskej republiky Macedónsko a sú legálne zamestnaní v členskom štáte, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi členských štátov, na ktorých území sú zamestnaní.
   2.   S pracovníkmi, ktorí sú štátnymi príslušníkmi členského štátu a sú legálne zamestnaní v Bývalej juhoslovanskej republike Macedónsko, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi Bývalej juhoslovanskej republiky Macedónsko.
   ČASŤ II

      VZŤAHY MEDZI ČLENSKÝMI ŠTÁTMI A BÝVALOU JUHOSLOVANSKOU REPUBLIKOU MACEDÓNSKO

   Článok 4
   Upustenie od podmienok bydliska
   1.   Prenosné dávky v zmysle článku 1 ods. 1 písm. i), na ktoré majú nárok osoby uvedené v článku 2 písm. a) a c), nepodliehajú žiadnemu zníženiu, úprave, pozastaveniu, odňatiu ani odobratiu na základe skutočnosti, že poberateľ má bydlisko:

               i)

               na účely dávky podľa právnych predpisov členského štátu na území Bývalej juhoslovanskej republiky Macedónsko alebo

               ii)

               na účely dávky podľa právnych predpisov Bývalej juhoslovanskej republiky Macedónsko na území členského štátu.

         2.   Rodinní príslušníci pracovníka uvedení v článku 2 písm. b) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom dotknutého členského štátu, keď títo rodinní príslušníci majú bydlisko na území Bývalej juhoslovanskej republiky Macedónsko.
   3.   Rodinní príslušníci pracovníka uvedeného v článku 2 písm. d) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom Bývalej juhoslovanskej republiky Macedónsko, keď títo rodinní príslušníci majú bydlisko na území členského štátu.
   ČASŤ III

      RÔZNE USTANOVENIA

   Článok 5
   Spolupráca
   1.   Členské štáty a Bývalá juhoslovanská republika Macedónsko sa vzájomne informujú o všetkých zmenách v ich právnych predpisoch, ktoré môžu ovplyvniť vykonávanie tohto rozhodnutia.
   2.   Na účely tohto rozhodnutia si orgány a inštitúcie členských štátov a Bývalej juhoslovanskej republiky Macedónsko poskytnú svoje služby a konajú tak, ako keby vykonávali vlastné právne predpisy. Správna pomoc poskytnutá uvedenými orgánmi a inštitúciami je spravidla bezplatná. Príslušné orgány členských štátov a Bývalej juhoslovanskej republiky Macedónsko sa však môžu dohodnúť na náhrade určitých výdavkov.
   3.   Orgány a inštitúcie členských štátov a Bývalej juhoslovanskej republiky Macedónsko môžu na účely tohto rozhodnutia komunikovať medzi sebou a s dotknutými osobami alebo ich zástupcami priamo.
   4.   Inštitúcie a osoby, na ktoré sa vzťahuje toto rozhodnutie, majú povinnosť vzájomne sa informovať a spolupracovať s cieľom zabezpečiť riadne vykonávanie tohto rozhodnutia.
   5.   Dotknuté osoby musia čo najskôr informovať inštitúcie príslušného členského štátu alebo Bývalej juhoslovanskej republiky Macedónsko, ak je príslušným štátom Bývalá juhoslovanská republika Macedónsko, a členského štátu bydliska alebo Bývalej juhoslovanskej republiky Macedónsko, ak je štátom bydliska Bývalá juhoslovanská republika Macedónsko, o všetkých zmenách v ich osobnej alebo rodinnej situácii, ktoré ovplyvňujú ich nárok na dávky podľa tohto rozhodnutia.
   6.   Nedodržanie povinnosti informovať uvedenej v odseku 5 môže mať za následok uplatnenie primeraných opatrení v súlade s vnútroštátnym právom. Tieto opatrenia sú však rovnocenné s opatreniami uplatniteľnými na podobné situácie podľa domáceho práva a žiadateľom neznemožňujú ani v praxi nadmerne nesťažujú uplatňovanie práv, ktoré sa im udeľujú týmto rozhodnutím.
   7.   Členské štáty a Bývalá juhoslovanská republika Macedónsko môžu stanoviť vnútroštátne ustanovenia, ktorými sa ustanovia podmienky overovania nárokov na dávky tak, aby sa zohľadnila skutočnosť, že príjemcovia majú miesto pobytu alebo bydliska mimo územia štátu, v ktorom sa nachádza dlžnícka inštitúcia. Tieto ustanovenia musia byť primerané, bez akejkoľvek diskriminácie na základe štátnej príslušnosti a v súlade so zásadami tohto rozhodnutia. Tieto ustanovenia sa oznámia Rade pre stabilizáciu a pridruženie.
   Článok 6
   Administratívne overovanie a lekárske vyšetrenia
   1.   Tento článok sa uplatňuje na osoby uvedené v článku 2 a poberajúce prenosné dávky uvedené v článku 1 ods. 1 písm. i), ako aj na inštitúcie poverené vykonávaním tohto rozhodnutia.
   2.   Ak poberateľ alebo žiadateľ dávok alebo jeho rodinný príslušník má miesto pobytu alebo bydlisko na území členského štátu a dlžnícka inštitúcia sa nachádza v Bývalej juhoslovanskej republike Macedónsko alebo ak poberateľ alebo žiadateľ dávok alebo jeho rodinný príslušník má miesto pobytu alebo bydlisko v Bývalej juhoslovanskej republike Macedónsko a dlžnícka inštitúcia sa nachádza v členskom štáte, lekárske vyšetrenie na žiadosť tejto dlžníckej inštitúcie vykoná inštitúcia miesta pobytu alebo bydliska poberateľa v súlade s postupmi ustanovenými v právnych predpisoch, ktoré táto inštitúcia uplatňuje.
   Dlžnícka inštitúcia oznámi inštitúcii miesta pobytu alebo bydliska akékoľvek prípadné osobitné požiadavky, ktoré sa majú splniť, a otázky, na ktoré sa má lekárske vyšetrenie zamerať.
   Inštitúcia miesta pobytu alebo bydliska zašle správu dlžníckej inštitúcii, ktorá si lekárske vyšetrenie vyžiadala.
   Dlžnícka inštitúcia má vyhradené právo nechať poberateľa vyšetriť lekárom, ktorého si sama vyberie, buď na území miesta pobytu, alebo bydliska poberateľa alebo žiadateľa o dávky, alebo v krajine, kde sa dlžnícka inštitúcia nachádza. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.
   3.   Ak má poberateľ alebo žiadateľ dávok alebo jeho rodinný príslušník miesto pobytu alebo bydliska na území členského štátu a dlžnícka inštitúcia sa nachádza v Bývalej juhoslovanskej republike Macedónsko alebo ak má miesto pobytu alebo bydliska na území Bývalej juhoslovanskej republiky Macedónsko a dlžnícka inštitúcia sa nachádza v členskom štáte, administratívne overenie na žiadosť dlžníckej inštitúcie vykoná inštitúcia miesta pobytu alebo bydliska poberateľa.
   Inštitúcia miesta pobytu alebo bydliska zašle správu dlžníckej inštitúcii, ktorá si administratívne overenie vyžiadala.
   Dlžnícka inštitúcia má vyhradené právo dať situáciu poberateľa preskúmať odborníkovi, ktorého si sama vyberie. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.
   4.   Jeden alebo viac členských štátov a Bývalá juhoslovanská republika Macedónsko sa môžu po tom, ako informujú Radu pre stabilizáciu a pridruženie, dohodnúť na ďalších správnych ustanoveniach.
   5.   Odchylne od zásady bezplatnej vzájomnej správnej pomoci stanovenej v článku 5 ods. 2 tohto rozhodnutia dlžnícka inštitúcia, ktorá požadovala vykonanie overenia, nahradí skutočnú sumu výdavkov na overenie uvedené v odsekoch 2 a 3 tohto článku inštitúcii, ktorá bola o vykonanie overenia požiadaná.
   Článok 7
   Uplatňovanie článku 118 dohody
   Článok 118 dohody sa uplatňuje v prípade, že sa jedna zo strán domnieva, že druhá strana nedodržiava záväzky uvedené v článkoch 5 a 6.
   Článok 8
   Osobitné ustanovenia na uplatňovanie právnych predpisov Bývalej juhoslovanskej republiky Macedónsko
   Rada pre stabilizáciu a pridruženie môže podľa potreby stanoviť osobitné ustanovenia na uplatňovanie právnych predpisov Bývalej juhoslovanskej republiky Macedónsko v prílohe II.
   Článok 9
   Správne postupy vyplývajúce z existujúcich dvojstranných dohôd
   Správne postupy ustanovené v existujúcich dvojstranných dohodách medzi členským štátom a Bývalou juhoslovanskou republikou Macedónsko sa môžu naďalej uplatňovať, ak nemajú negatívny vplyv na práva ani povinnosti dotknutých osôb podľa tohto rozhodnutia.
   Článok 10
   Dohody, ktorými sa dopĺňajú postupy na vykonávanie tohto rozhodnutia
   Jeden alebo viac členských štátov a Bývalá juhoslovanská republika Macedónsko môžu uzavrieť dohody vytvorené na doplnenie správnych postupov na vykonávanie tohto rozhodnutia, najmä pokiaľ ide o predchádzanie podvodom a chybám a boj proti nim.
   ČASŤ IV

      PRECHODNÉ A ZÁVEREČNÉ USTANOVENIA

   Článok 11
   Prechodné ustanovenia
   1.   Podľa tohto rozhodnutia nevznikajú žiadne nároky za obdobie pred dátumom nadobudnutia účinnosti tohto rozhodnutia.
   2.   S výhradou odseku 1 sa nadobúda nárok podľa tohto rozhodnutia, a to aj vtedy, ak sa týka poistnej udalosti, ku ktorej došlo pred dátumom nadobudnutia účinnosti tohto rozhodnutia.
   3.   Každá dávka, ktorá nebola poskytnutá alebo ktorá bola odňatá z dôvodu štátnej príslušnosti alebo miesta bydliska dotknutej osoby, sa na žiadosť tejto osoby poskytne alebo obnoví s účinnosťou od dátumu nadobudnutia účinnosti tohto rozhodnutia za predpokladu, že nároky, na ktorých základe sa dávky predtým poskytovali, neboli vyrovnané paušálnou platbou.
   4.   Ak sa žiadosť uvedená v odseku 3 predloží do dvoch rokov od nadobudnutia účinnosti tohto rozhodnutia, nároky získané v súlade s týmto rozhodnutím sú účinné odo dňa nadobudnutia účinnosti tohto rozhodnutia a voči dotknutým osobám sa nesmú uplatniť právne predpisy členského štátu ani Bývalej juhoslovanskej republiky Macedónsko súvisiace s prepadnutím alebo obmedzením nárokov.
   5.   Ak sa žiadosť uvedená v odseku 3 predloží po uplynutí dvojročnej lehoty od dátumu nadobudnutia účinnosti tohto rozhodnutia, nároky, ktoré nezanikli ani neboli premlčané, sú účinné od dátumu predloženia žiadosti, pokiaľ sa neuplatňujú výhodnejšie ustanovenia právnych predpisov členského štátu alebo Bývalej juhoslovanskej republiky Macedónsko.
   Článok 12
   Prílohy k tomuto rozhodnutiu
   1.   Prílohy k tomuto rozhodnutiu tvoria jeho neoddeliteľnú súčasť.
   2.   Na žiadosť Bývalej juhoslovanskej republiky Macedónsko sa prílohy môžu zmeniť a doplniť rozhodnutím Rady pre stabilizáciu a pridruženie.
   Článok 13
   Nadobudnutie účinnosti
   Toto rozhodnutie nadobúda účinnosť prvým dňom prvého mesiaca po dni jeho uverejnenia v Úradnom vestníku Európskej únie.

      V …

            Za Radu pre stabilizáciu a pridruženie

            predseda

      (1)  Ú. v. EÚ L 84, 20.3.2004, s. 13.

      (2)  Ú. v. EÚ L 124, 20.5.2003, s. 1.

      (3)  Ú. v. EÚ L 166, 30.4.2004, s. 1.

      (4)  Ú. v. EÚ L 284, 30.10.2009, s. 1.
   PRÍLOHA I

      ZOZNAM OSOBITNÝCH NEPRÍSPEVKOVÝCH PEŇAŽNÝCH DÁVOK BÝVALEJ JUHOSLOVANSKEJ REPUBLIKY MACEDÓNSKO

   …
   PRÍLOHA II

      OSOBITNÉ USTANOVENIA NA UPLATŇOVANIE PRÁVNYCH PREDPISOV BÝVALEJ JUHOSLOVANSKEJ REPUBLIKY MACEDÓNSKO

   …


title: 2012/41/EÚ: Rozhodnutie Rady z  23. januára 2012 o pozícii, ktorú má zaujať Európska únia v Spoločnom výbore EHP a ktorá sa týka vytvorenia spoločnej pracovnej skupiny pre monitorovanie vykonávania kapitoly IIa protokolu 10 k Dohode o EHP o zjednodušení prehliadok a formalít týkajúcich sa prepravy tovaru, ako aj stanovenia rokovacieho poriadku skupiny

text:
               27.1.2012

               SK

               Úradný vestník Európskej únie

               L 24/1

         ROZHODNUTIE RADY
   z 23. januára 2012
   o pozícii, ktorú má zaujať Európska únia v Spoločnom výbore EHP a ktorá sa týka vytvorenia spoločnej pracovnej skupiny pre monitorovanie vykonávania kapitoly IIa protokolu 10 k Dohode o EHP o zjednodušení prehliadok a formalít týkajúcich sa prepravy tovaru, ako aj stanovenia rokovacieho poriadku skupiny
   (2012/41/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114, článok 207 ods. 2 a článok 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Protokol 10 k dohode bol zmenený a doplnený rozhodnutím Spoločného výboru EHP č. 76/2009 z 30. júna 2009 (2) s cieľom vložiť doň novú kapitolu IIa o colných bezpečnostných opatreniach.

               (2)

               V článku 9b protokolu 10 sa stanovuje, že pri bilaterálnom obchode medzi zmluvnými stranami sa upúšťa od uplatňovania colných bezpečnostných opatrení za predpokladu, že na oboch územiach existuje rovnocenná úroveň colnej bezpečnosti.

               (3)

               V článku 9f protokolu 10 sa tiež stanovuje, že Spoločný výbor EHP vymedzuje pravidlá, ktoré zmluvným stranám umožnia zabezpečiť monitorovanie vykonávania kapitoly IIa uvedeného protokolu a overiť, či sa dodržiavajú ustanovenia kapitoly IIa a príloh I a II k uvedenému protokolu,

         PRIJALA TOTO ROZHODNUTIE:
   Článok 1
   Pozícia, ktorú má zaujať Únia v Spoločnom výbore EHP k vytvoreniu spoločnej pracovnej skupiny pre monitorovanie vykonávania kapitoly IIa protokolu 10 Dohody o EHP o zjednodušení prehliadok a formalít týkajúcich sa prepravy tovaru a k stanoveniu jej rokovacieho poriadku, bude vychádzať z návrhu rozhodnutia Spoločného výboru EHP priloženého k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 23. januára 2012

            Za Radu

            predsedníčka

         M. GJERSKOV

      (1)  Ú. v. ES L 305, 30.11.1994, s. 6.

      (2)  Ú. v. EÚ L 232, 3.9.2009, s. 40.

      NÁVRH
      ROZHODNUTIE SPOLOČNÉHO VÝBORU EHP č. …/2011
      z …,
      ktorým sa vytvára spoločná pracovná skupina pre monitorovanie vykonávania kapitoly IIa protokolu 10 k Dohode o EHP o zjednodušení prehliadok a formalít týkajúcich sa prepravy tovaru a ktorým sa stanovuje jej rokovací poriadok
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore (ďalej len „Dohoda o EHP“), a najmä na jej článok 92 a článok 94 ods. 3 a na článok 9f ods. 1 protokolu 10 k Dohode o EHP,
      keďže:

                  (1)

                  Protokol 10 k Dohode o EHP bol zmenený a doplnený rozhodnutím Spoločného výboru EHP č. 76/2009 z 30. júna 2009 (1) s cieľom vložiť doň novú kapitolu IIa o colných bezpečnostných opatreniach.

                  (2)

                  V článku 9b protokolu 10 sa stanovuje, že pri bilaterálnom obchode medzi zmluvnými stranami sa upúšťa od uplatňovania colných bezpečnostných opatrení za predpokladu, že na oboch územiach existuje rovnocenná úroveň colnej bezpečnosti.

                  (3)

                  V článku 9f protokolu 10 sa tiež stanovuje, že Spoločný výbor EHP vymedzuje pravidlá, ktoré zmluvným stranám umožnia zabezpečiť monitorovanie vykonávania kapitoly IIa uvedeného protokolu a overiť, či sa dodržiavajú ustanovenia kapitoly IIa a príloh I a II k uvedenému protokolu,

            PRIJAL TOTO ROZHODNUTIE:
      Článok 1
      1.   Týmto sa vytvára spoločná pracovná skupina pre colné bezpečnostné opatrenia (ďalej len „pracovná skupina“) s cieľom zabezpečiť monitorovanie vykonávania ustanovení colnej bezpečnosti v kapitole IIa protokolu 10 k Dohode o EHP a overiť, či sa dodržiavajú ustanovenia kapitoly IIa a príloh I a II k uvedenému protokolu.
      2.   Pracovná skupina pôsobí v súlade s rokovacím poriadkom uvedeným v prílohe k tomuto rozhodnutiu.
      3.   Pracovná skupina podáva správu spoločnému podvýboru I o voľnom pohybe tovaru, ako sa uvádza v článku 15 ods. 1 písm. a) rokovacieho poriadku Spoločného výboru EHP (2).
      Článok 2
      Toto rozhodnutie nadobúda účinnosť … pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli …

               Za Spoločný výbor EHP

               predseda

               tajomníci Spoločného výboru EHP

         (1)  Ú. v. EÚ L 232, 3.9.2009, s. 40.

         (2)  Rozhodnutie Spoločného výboru EHP č. 1/94 z 8. februára 1994, ktorým sa prijíma rokovací poriadok Spoločného výboru EHP (Ú. v. ES L 85, 30.3.1994, s. 60).

         (3)  [Ústavné požiadavky neboli oznámené.] [Ústavné požiadavky boli oznámené.]

         PRÍLOHA
         k rozhodnutiu Spoločného výboru EHP č. …/2011

            ROKOVACÍ PORIADOK SPOLOČNEJ PRACOVNEJ SKUPINY PRE COLNÉ BEZPEČNOSTNÉ OPATRENIA

         Článok 1
         Zloženie
         Pracovná skupina pozostáva zo zástupcov Európskej únie, zástupcov krajín EZVO a zástupcov členských štátov Európskej únie.
         Článok 2
         Úlohy
         1.   Pracovná skupina vyhodnocuje rovnocennosť colných bezpečnostných opatrení stanovených v právnych predpisoch zmluvných strán. Monitoruje najmä vykonávanie právnych predpisov týkajúcich sa informácií pred príchodom a pred odchodom, colných kontrol súvisiacich s bezpečnosťou a manažmentom rizík, ako aj právnych predpisov týkajúcich sa schválených hospodárskych subjektov. Takisto poskytuje informácie o zmenách a doplneniach príslušných právnych predpisov.
         2.   Pracovná skupina diskutuje o potrebných technických zmenách a doplneniach kapitoly IIa protokolu 10.
         3.   Na požiadanie jednej zo zmluvných strán organizuje pracovná skupina zasadnutie skupiny expertov s cieľom diskutovať o konkrétnych otázkach. Pracovná skupina preskúma administratívne postupy zmluvných strán. V záujme vykonania takéhoto preskúmania môže pracovná skupina dohodnúť organizáciu návštev na mieste.
         4.   Na požiadanie jednej zo zmluvných strán preskúma pracovná skupina akúkoľvek otázku, ktorú považuje za relevantnú v súvislosti s vykonávaním colných bezpečnostných opatrení vymedzených v kapitole IIa protokolu 10.
         Článok 3
         Predsedníctvo
         Zasadnutiam pracovnej skupiny predsedá striedavo každých šesť mesiacov zástupca Európskej únie a zástupca jedného zo štátov EZVO, na ktorý sa vzťahuje kapitola IIa protokolu 10.
         Článok 4
         Zasadnutia
         1.   Pracovná skupina sa stretáva pravidelne a minimálne raz do roka.
         2.   Zasadnutia sa uskutočňujú v Bruseli alebo na inom mieste, o ktorom rozhodne predseda pracovnej skupiny.
         3.   Zasadnutia pracovnej skupiny zvoláva predseda. Pozvania na zasadnutie sa posielajú účastníkom uvedeným v článku 1 minimálne 10 pracovných dní pred zasadnutím. V súrnych prípadoch možno pozvánky poslať aj v kratšej lehote.
         4.   Pracovným jazykom pracovnej skupiny je angličtina.
         5.   Pokiaľ nie je dohodnuté inak, zasadnutia sú neverejné.
         Článok 5
         Program
         1.   Predseda vypracuje predbežný program každého zasadnutia. Predbežný program sa zasiela účastníkom uvedeným v článku 1 minimálne 10 pracovných dní pred zasadnutím.
         2.   Zmluvné strany môžu požiadať o zahrnutie určitého bodu do programu buď tým, že sa písomne obrátia na predsedu, alebo pred prijatím programu v deň zasadnutia.
         Článok 6
         Zápisnica
         1.   Za vypracovanie zápisnice z každého zasadnutia pracovnej skupiny zodpovedá predseda. Zápisnica obsahuje odporúčania a/alebo závery pracovnej skupiny týkajúce sa jednotlivých bodov programu.
         2.   Návrh zápisnice si zmluvné strany vymenia a schvália do 20 pracovných dní od zasadnutia.
         Článok 7
         Výdavky
         Zástupcovia zmluvných strán a experti z colnej správy členských štátov Európskej únie si hradia všetky výdavky, ktoré im vzniknú v dôsledku ich účasti na zasadnutiach pracovnej skupiny.